Tukumana strigeto

La Tukumana strigeto (Glaucidium tucumanum) estas malgranda strigo, tio estas birdospecio parto de pli granda grupo de noktaj rabobirdoj konataj kiel Strigedoj, kiuj enhavas plej parton de la specioj nomataj strigoj. La alia grupo estas la turstrigoj, nome Titonedoj. Ĝi troviĝas en vastaj areoj de Sudameriko.

Ĝi longas 16 ĝis 17,5 cm kaj pezas 55 ĝis 60 gramojn .

Ĝia teritorio estas la regiono Gran Chaco de Bolivio, Paragvajo kaj Argentino suden ĝis la provinco Tucumán kaj la norda parto de la provinco Córdoba. Ĝi vivas en aridaj kaj duonaridaj dornaj kaj arbustaj vivejoj de 500 metroj ĝis 1500 metroj, kelkloke 1800 metrojn super marnivelo.

Kelkaj fakuloj konsideras ĝin subspecio de la Ruĝeca strigeto, en kiu kazo ĝi nomiĝus Glaucidium brasilianum pallens. Ekzemple, la IUCN ne listigas ĝin.IUCN 2007. 2007 IUCN Red List of Threatened Species. Elŝutita la 26an de Septembro 2007. Inter fakuloj kiuj konsideras ĝin plena specio estas la Clements Checklist of Birds of the World de 2007 kaj la Handbook of the Birds of the World.

 Referencoj 

 Field Guide to the Birds of North America. National Geographic. .
 Josep del Hoyo, ed. Handbook of the Birds of the World Vol 5. .
 David Allen Sibley. The Sibley Guide to Birds. National Audubon Society. .
 König, Claus kaj Friedhelm Weick: Owls of the World. Christopher Helm, London 2008, 

 Eksteraj ligiloj 





Kategorio:Strigedoj
Kategorio:Birdoj de Argentino
Kategorio:Birdoj de Sudameriko